Lions Gate, sild muutsuunaliiklusega sõidurajaga Kanadas Vancouveris
**Muutsuunaliiklusega sõidurada** on rada, kus liiklus võib kulgeda mõlemas suunas, olenevalt teatud tingimustest. Peamiseks sõiduraja eesmärgiks on suurendada tee läbilaskvust ning vähendada ummikuid tipptundidel, ehitustööde ajal, ilmastikust tingitud eriolukordadel või avarii korral. Muutsuunaliiklusega sõiduradu reguleerivad foorid ning liiklusmärgid, viidates kiirema/avatud sõiduraja suunas. 
Reguleerida saab nii ühesuunalisi tänavaid, kui ka selleks ettenähtud rada, mis asub kahe sõidusuuna vahel.  Eestis avati esimene muutsuunaliiklusega sõidurada novembris 2018 Tallinnas Gonsiori tänaval.

Kasutus
-------

* Kõrge liiklussagedusega teedel
* Sildadel, tunnelites ning tollipunktides, kus on teede laiendamine raskendatud
* Ümbritsedes või juhtides erilise sündmuse keskpunkti
* Eriolukordades (orkaani eest evakueerimisel)

Kuidas see aitab?
-----------------

* Vähendab liiklusummikuid "laenates" ruumi keskmiselt sõidurealt
* Suurem ohutus teehooldustööde käigus
* Kiirem evakueerimine ilmastikunähtuste või muude loodusõnnetuste ajal
* Lükkab edasi vajadust ehitada sõiduradu juurde
* Võimaldab sõidukitel läbida vahemaa kiiremini ja sujuvamalt.
* Vähendab tipptundide ajal liiklusõnnetuste hulka

Reguleerimine
-------------

Muutsuunaliiklusega sõidurajal kasutatavad liiklusmärgid. Punane rist keelab ja roheline nool lubab sõidurada kasutada 
### Staatilised märgid

Staatiliste märkide puhul on tegemist tavaliste liiklusmärkidega, mis annavad edasi alati samasugust informatsiooni. Need paigutatakse piki koridori konkreetsetesse kohtadesse, et edastada autojuhtidele teavet, mis on seotud muutsuunaliikluse sõidureaga. 

### Muutuvteabega liiklusmärgid

Sõidurea juhtimissignaalid on spetsiaalsed ülemise asetusega signaalid, mis võimaldavad või keelavad teatud tänavate või maanteede sõidurajatiste kasutamist või mis hoiatavad peatsest sõiduraja kasutamise keelust. 

### Katendi märgistused

Transporditehnika projekteerimisel reguleeritakse maanteede katendi märgistusi ja tähiseid föderaalse disaini dokumendiga, mida nimetatakse Ühtsete Liikluskorraldusvahendite Käsiraamatuks. Selles juhendis on Ameerika Ühendriikides kasutusel olevad disainilahendused. 2009. aastal esitati juhend, kus käsitletakse standardseid juhiseid ja üksikasju muutsuunaliiklusega sõidurea rakendamiseks.  Katendi märgised peavad vastama standarditele. 

Muutsuunaliiklusega sõiduradade eraldamiseks kasutatakse pimedal ajal LED-lampe 
### Katendis asuv LED-märgistus

Neid kasutatakse radade piiritlemiseks ja marsruutide märkimiseks kaldteedel, sõiduraja kumerustel ja sillutiste äärtel. Klaasist LED-märgiseid saab kasutada muutsuunaliiklusega sõiduradadel, et eraldada liikluse hetkeolukorda vastupidises suunas. Katendi LED-märgised on hõlpsasti kättesaadavad, kuid selle meetodi praktiline rakendamine eeldab sõltuvalt nõudlusest kaugkontrolli, usaldusväärset ja dünaamilist juhtimist katendi LED-märgistes. Suure intensiivsusega valguse saavutamisel peavad LED-märgised olema paigaldatud üksteisest väikese vahega, mis võib põhjustada juhile ebamugavust sõidu ajal. Lisaks tuleb heleduse taset ettevaatlikult rakendada, et suurendada LED-märgiste nähtavust, põhjustamata ebamugavust juhi silmadele. 

### Ohutuse tagamine sõiduradade vahel

Hiljuti on muutsuunaliiklusega radadel hakatud kasutama liigutatavaid tõkkeid, et sõiduradade vahel oleks füüsiline eraldatus. Osades süsteemides kasutatakse betoon tõkkeid, mida liigutatakse madala liiklusega aegadel. Teistes süsteemides kasutatakse koonuseid või tähisposte.

Kuldvärava sillal eraldatakse sõiduradasid barjääri liigutatava masinagaMitmetel kiirteedel on eraldi sõidurada, mis on muutsuunaline. Tavaliselt liiklus käib seal üht- või teistpidi (või mitte üldse). 

1963. aastal hakati San Francisco Kuldvärava sillal eraldama muutsuunaliiklusega sõiduradasid tugevate metall- või betoonbarjääridega, mis ikkagi põhjustasid liiklusummikuid ning seetõttu esines neid ka harvem. Probleem oli selles, et õnnetused olid sel juhul ka surmavad. Kui auto põrkus vastu barjääri, ei olnud mingisugust kaitset. Barjääridega kokkupõrkeid kogunes isegi nii palju, et keskmisi sõiduradasid hakati nimetama enesetapu radadeks. Kuna tee keskmes asuv barjäär oli vaja muuta paindlikumaks, märgistati see tugevamate metall- või betoonbarjääride asemel kollaste plastsilindritega. 

Tänu rahastusele ja heakskiidule hakati alates eelmise aasta jaanuarist kasutama Kuldvärava sillal ennenägematut käitatava tõkkega masinat, mis on tuntud kui "tõmblukk". Kaks korda päevas sõidab see 1,7 miili mööda silda, surudes rasket metallist ja betoonist barjääri üle ühe sõiduraja. Innovatiivne lahendus läks maksma 30 miljonit dollarit.

Innovatiivsus juhtidele
-----------------------

Muutsuunaliiklusega sõiduradade puhul, peavad viidad ja markeeringud andma edasi vajalikud juhised autojuhile. Selged juhised tagavad sujuvama ja ummikuteta liikluse. Juhised koos liikluse suunaga on pidevas muutumises ning seetõttu võivad mõned juhid sattuda segadusse ja sõita vastassuunas.

Vajalikud uurimised
-------------------

Liikluse maht ja jaotuvus sõiduteel on esmane näitaja, mis ütleb, kas muutsuunaline tee on vajalik. Vajalikud mõõtmised tuleks teelõigul teha mitmes kohas, et määrata, kus täiendavat mahtu pole vaja või kus mahtu tuleks säilitada.

Liiklusvoolu eraldamine
-----------------------

Rakendamise näited:

* Arlingtonis (Virginia, USA) ehitati 2009. aastal kahele tiheda ja ühele hõreda liiklusega teele, mida kasutatakse Arlingtoni ja Cowboysi staadioni ürituste ajal. Mis usutavasti leevendavad ummikuid enne ja pärast mänge ja üritusi.
* Houstonis (Texas, USA) kasutatakse muutsuunaliiklusega sõiduradasid West Alabama ja North-Main kolme sõidurajaga tänavatel vastavalt tipptundidele. Hommikuse tipptunni ajal on ühes suunas kasutusel kaks sõidurada, õhtuse tipptunni ajal vastupidises suunas.
* Maconis (Georgia osariik, USA) on kasutusel Vineville Avenue’l kolmerajaline muutsuunaliikluse sõidusuunaga ühesuunaline tee
* Vancouveris (Kanada) kasutatakse muutsuunaliiklusega sõidurada Lions Gate kolme sõidureaga sillal.
* Hamburgi lähedal (Saksamaa) on kasutusel muutsuunaliiklusega sõiduread Elbe tunnelis. Seal on neljast sõidureast kahel võimalik sõiduradasid muutsuunata nii, et need võimaldaks reisida, kas mõlemas suunas või ühes suunas.
* Kasutusel näiteks: rahvusvahelistel teedel, Austraalias, Bermuda saarestikus, Brasiilias, Kanadas, Horvaatias, Uus-Meremaal, Türgis, Ühendkuningriigis, Ameerika Ühendriikides, Hispaanias, Hollandis, Belgias, Saksamaal, Prantsusmaal, Hiinas, Indoneesias, Lõuna-Koreas.

Viited
------

1. 1 2 3 4   Reversible Traffic Lanes 1. Mobility.tamu.edu. Kasutatud 13.11.2017. (inglise)
2. ↑  "Neljapäeval avatakse Eesti esimene muutsuunarajaga tänav". *Postimees*. 12.11.2018. Vaadatud 20.11.2018.
3. 1 2 3 4   Reversible Traffic Lanes 2. Virginiadot.org. Kasutatud 14.11.2017. (inglise)
4. ↑   Michigan document. Michigan.gov. Kasutatud 13.11.2017. (inglise)
5. ↑   United States Pavement Markings. Manual on Uniform Traffic Control Devices. Kasutatud 13.11.2017. (inglise)
6. 1 2   Reversible Lane: Exploring Lane Management Alternatives. Westernite.org. Kasutatud 14.11.2017. (inglise)
7. 1 2   Reversible\_lane. en.wikipedia.org. 
Kasutatud 12.11.2017. (inglise)
8. ↑   It's Time to Reverse Our Thinking on Reversible Lanes.
 citylab.com. Kasutatud 14.11.2017. (inglise)